stanford-oval/wikipedia huggingface dataset:
Nuorten Ystävät
Toiminta > Sosiaalinen kuntoutus ja työllistyminen

Nuorten Ystävien sosiaalinen kuntoutus ja työllistyminen auttaa erityistä tukea tarvitsevia kohti yhteiskunnallista osallisuutta. Kuntoutuksen tavoitteena on elämänhallinnan paraneminen sekä yhteiskunnan ja yhteisöjen toimintaan osallistuminen.
Toiminta > Koulut

Nuorten Ystävät ylläpitää Muhoksella kahta yksityistä perusopetusta antavaa koulua, jotka tarjoavat erityistä tukea ja yksilöllisiä ratkaisuja oppimisen tueksi esi- ja perusopetusikäisille sekä perusopetuksen lisäopetuksessa oleville lapsille ja nuorille.
Toiminta > Klubitalotoiminta

Sosiaali- ja terveysjärjestöjen avustuskeskuksen tuella Nuorten Ystävät ylläpitää kolmea klubitaloa, jotka ovat: Pönkkä Oulussa, Tönäri Kajaanissa sekä Roihula Rovaniemellä. Klubitalot harrastavat yhteistyötoimintaa muiden mielenterveystyötä tekevien tahojen kanssa, kuten esimerkiksi Hyvän Mielen Talo Oulussa. Toiminta on alkanut vuonna 2012, ensiksi Oulussa.
Kritiikki

Marraskuussa 2011 MTV3-kanavan 45 minuuttia -ohjelmassa kerrottiin, että Muhoksen Pohjolakodissa oli käytetty lasten eristämistä betoniseen putkaan. Näin oli toimittu 34 kertaa vuonna 2011. Pohjois-Suomen aluehallintovirasto teki Pohjolakotiin tarkastuskäynnin sen jälkeen, kun MTV3 oli haastatellut koulukodin edustajia.

Alkusyksyllä 2018 apulaisoikeusasiamies ja tarkastajat tekivät kaksipäiväisen yllätystarkastuksen Pohjolakotiin ja löysivät vakavia puutteita lastensuojelulain noudattamisessa, t.s. lakiin perustumattomia mielivaltaisia, lapsia alistavia sekä nöyryyttäviä käytäntöjä. Esimerkiksi liikkumisvapautta on rajoitettu laittomasti, nuoria on pakotettu riisumaan kokonaan alasti henkilötarkastuksen ajaksi ilman riittävää intimiteettisuojaa, nuorten kiinnipitoon on ryhdytty liian matalalla kynnyksellä, ja nuoria on eristetty huoneisiinsa perusteetta tai ilman lain vaatimaa päätöstä. Marraskuussa 2018 uutisoitiin, että Keskusrikospoliisi on aloittanut koulukotia koskevan tutkinnan apulaisoikeusasiamiehen pyynnöstä. Tutkinnassa yritetään selvittää, ovatko koulukodin toiminnassa mukana olevat henkilöt syyllistyneet pahoinpitelyyn, vapaudenriistoon tai virkavelvollisuuden rikkomiseen. Kaikki rikosepäilyt päättyivät syyttämättäjättämispäätökseen. Koulukoti on ilmoittanut parantaneensa toimintatapojaan tarkastuksen tiimoilta. AVI ja Valvira ovat tarkastaneet Pohjolakodin uudelleen joulukuussa 2019 ja todenneet, että asianmukaisiin toimenpiteisiin on ryhdytty, eikä epäasianmukaisia tai lainvastaisia käytäntöjä todettu.
Paavo Toivonen (kauppaneuvos)

Paavo Aarne Toivonen (24. marraskuuta 1921 Oulu – 1. kesäkuuta 1993 Espoo) oli suomalainen yritysjohtaja, joka sai kauppaneuvoksen arvonimen.
Toivosen vanhemmat olivat kauppaneuvos Aarne Toivonen ja Emmi Maria Martikkala ja puoliso vuodesta 1948 Ruth Nevanlinna. Toivonen tuli ylioppilaaksi Oulun lyseosta 1940 ja valmistui ekonomiksi Helsingin kauppakorkeakoulusta 1949. Opintomatkoja hän teki lukuisiin eri maihin. Toivonen oli isänsä johtaman Pohjanmaan Kauppiaiden Oy:n, vuodesta 1965 Pohjanmaa Oy, prokuristi 1949–1954, toinen johtaja 1954–1962 ja toimitusjohtaja 1962–1975. Hänellä oli myös monia kaupan alan ja muita luottamustehtäviä, muun muassa Suomen Tukkukauppiaiden Liitossa, Lasi- ja Porsliiniyhdistyksessä ja Suomen Rauta- ja Koneliikkeiden Yhdistyksessä. Sotilasarvoltaan Toivonen oli reservin kapteeni (1969). Hän sai kauppaneuvoksen arvonimen 1971. Taiteilija Olavi Tarkkonen maalasi hänen muotokuvansa 1975.
Norjan puolustusvoimat

| Norjan puolustusvoimat |
| --- | --- |

Valtio:  Norja
Rooli:  asevoimat
Koko:  23 000 (rauhan ajan vahvuus)   83 000 (sodan ajan vahvuus)
Sodat ja taistelut:  Toinen maailmansota, Kylmä sota, Kongon kriisi, Persianlahden sota, Kosovon sota, Afganistanin sota, Vuoden 2011 sotilasinterventio Libyassa
Komentajat
Nykyinen komentaja:  kenraali  Eirik Kristoffersen (2020–)
Norjan puolustusvoimat (norj. Forsvaret) muodostuu viidestä puolustushaarasta maavoimat, merivoimat ja ilmavoimat sekä kodinturvajoukoista ja kybervoimista.
Puolustushaarojen lisäksi asevoimiin kuuluu joukko erilaisia yksiköitä, jotka tukevat asevoimien operatiivisia valmiuksia. Operatiivisista asioista ja maan rajojen ulkopuolella toimivista joukoista vastaa Kansallinen yhteisesikunta.
Rauhan aikana asevoimissa palvelee yhteensä noin 17 000 palkattua sotilasta ja siviiliä. Norjassa on asevelvollisuus, mutta se on melko valikoiva. Norjan asevoimat kouluttaa vuosittain noin 10 000 varusmiestä, kun vastaava luku Suomessa on lähes kolminkertainen. Varusmiespalvelus kestää 6–12 kuukautta. Asevoimien suunniteltu sodanaikainen vahvuus on noin 83 000 sotilasta.
Lokakuussa 2014 Norja päätti ottaa käyttöön sukupuolineutraalin asevelvollisuuden. Se koskee vuonna 1997 ja sen jälkeen syntyneitä miehiä ja naisia. Norjassa syntyi kyseisenä vuonna noin 60 000 henkeä, joista 10 000 päätettiin valita aikanaan asepalvelukseen. Ensimmäiset asevelvolliset naiset aloittivat palveluksensa heinäkuussa 2016. Jo aiemmin naisten oli mahdollista suorittaa palvelus vapaaehtoisena.
Norjan vuosittainen puolustusbudjetti on 5,2 miljardia euroa.
Aiheesta muualla

Kuvia tai muita tiedostoja aiheesta Norjan puolustusvoimat Wikimedia Commonsissa
Ogi (Saga)

| Ogi (小城市) |
| --- | --- |
 Näkymä Ogiin
 lippu:  Symboli
 Ogin sijainti Sagan prefektuurissa
 Ogi
 Koordinaatit: 33°15′02″N, 130°12′07″E 
Valtio:  Japani
Alue:  Kyūshū
Prefektuuri:  Sagan prefektuuri
Pinta-ala:  
 – Kokonaispinta-ala:  95,81 km²
Väkiluku (07/2019):  45 226
 – Väestötiheys:  472,0 as./km²
Symbolit:  
 – Puu:  Kirsikka
 – Kukka:  Kirsikankukka
 
 http://www.city.ogi.lg.jp/ 
Infobox OKVirheellinen NIMI-arvo: 
Ogi (jap. 小城市, Ogi-shi) on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin keskiosassa ja rajautuu idässä Sagan kaupunkiin. Kaupungin pohjoisosat kohoavat vuoristoon, eteläosat sijaitsevat hedelmällisellä Sagan tasangolla, jota halkovat lukuisat kanavat. Etelässä kaupungin alue ulottuu Ariakenmerelle saakka. Ogissa on 45 226 asukasta (heinäkuussa 2019) ja sen pinta-ala on 95,81 neliökilometriä.
Nykyinen Ogin kaupunki perustettiin vuonna 2005, kun entinen Ogin maaseutukaupunki ja kolme muuta maaseutukaupunkia, Ashikari, Mikatsuki ja Ushizu, liitettiin yhteen. Niistä Ogi kehittyi Edo-kaudella Ogin daimiokunnan linnanaluskaupunkina, jota hallitsi Nabeshima-klaani, Ushizu vuorostaan Nagasaki-kaidō-tien varren postiasemana (shukuba). Kaupungin nähtävyyksiin kuuluu Ogin puisto, joka tunnetaan kirsikkapuistaan.
Ogia palvelevat JR Kyūshūn Nagasaki-päälinja ja Karatsu-linja.
Kuvia

Kirsikoita Ogin puistossa
Riisinviljelyä Ogissa
Aiheesta muualla

Kuvia tai muita tiedostoja aiheesta Ogi Wikimedia Commonsissa
Kaupungin internetsivut (japaniksi)
Paavo Tourunen

Paavo Kustaa Aadolf Tourunen (17. elokuuta 1929 Äänekoski – 29. lokakuuta 1955) oli suomalainen keihäänheittäjä, joka sijoittui pronssille Kalevan kisoissa 1954 ennätystuloksellaan 71,25. Tourunen edusti Äänekosken Urheilijoita.
Tourunen kuoli polioon.
Corona del Mar

Corona del Marin asuinaluetta.
Corona del Mar on asuinalue Newport Beachissa, Kalifornian osavaltiossa Yhdysvalloissa. Se erottuu muusta Newport Beachista tyylikkäällä rakennuskannallaan, joka koostuu vanhoista ja uusista omakotitaloista kukkien mukaan nimettyjen katujen varsilla. Kaupunginosassa on kaksi uimarantaa, Big Corona ja Little Corona.
Coronadosinpeurahiiru

| Coronadosinpeurahiiru> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Myyrät Cricetidae
Suku::  Peromyscus
Laji::  pseudocrinitus
Kaksiosainen nimi
 Peromyscus pseudocrinitus  Burt, 1932 
Infobox OKVirheellinen NIMI-arvoIUCN-testi OK: 
Coronadosinpeurahiiru (Peromyscus pseudocrinitus) on Meksikolle kuuluvalla Coronadosinsaarella elävä uhanalainen jyrsijä.
Coronadosinpeurahiiru painaa noin 40 grammaa ja on vajaat 20 cm pitkä. Selkäpuoli on mustanharmaa, vatsa valkoinen.
Coronadosin saari sijaitsee Kalifornianlahdella, se on noin 3 km pitkä ja 2,5 km leveä, hiekkainen ja kallioinen. Saarelle on levinnyt villiintyneitä kesykissoja, jotka ovat uhkana coronadosinpeurahiirupopulaatiolle.
Oahu

Oahu satelliittikuvassa
| --- | --- |
Muut nimet:  Oʻahu
Sijainti:  Honolulu, Havaiji Yhdysvallat
Saariryhmä:  Havaiji
Korkein kohta:  Kaʻala, 1 220 m
Pinta-ala:  1 546 km² 
| --- | --- |
Asukasluku:  953 207[lähde? ]
Suurin kaupunki:  Honolulu
Asutuskeskukset:  Kaneohe, Kailua, Pearl City, Waipahu
Kieli:  englanti, havaiji
muokkaa - muokkaa wikitekstiä - muokkaa Wikidataa
Oahu (havaijiksi Oʻahu) on Yhdysvalloille kuuluvan Havaijin saariryhmän ja osavaltion kolmanneksi suurin saari, jolla on pinta-alaa noin 1 550 neliökilometriä. Asukasluvultaan Oahu on saarista suurin ja 80 prosenttia saariryhmän asukkaista asuu saarella. Oahulla sijaitsee myös Havaijin pääkaupunki Honolulu, jossa on noin 390 000 asukasta.
Maantiede

Oahu sijaitsee Yhdysvalloille kuuluvassa Havaijissa. Se sijaitsee Kauain kaakkoispuolella ja Molokain luoteispuolella. Muiden Havaijin saarten tavoin Oahukin on tuliperäinen saari. Saarella on kaksi vuoristoa, Koolau ja Waianae, joiden välissä on tasanko.
Historia

Tahitilaiset asuttivat Oahua pysyvästi vuoden 500 paikkeilla. Oahu oli ensimmäinen Havaijin saari, jonka James Cook havaitsi ollessaan tutkimusmatkalla Tyynellämerellä tammikuussa 1778. Eurooppalaiset kävivät saarella ensimmäistä kertaa vuonna 1779.[lähde? ] Vuonna 1795 Havaijin saaren kuningas Kamehameha I valloitti Oahun. Kuningas Kamehameha III siirsi Havaijin pääkaupungin Mauin saarelta Oahulla sijaitsevaan Honoluluun vuonna 1845. Vuonna 1898 Oahusta tuli muiden Havaijisaarten tavoin osa Yhdysvaltoja. 1900-luvulla saaresta tuli Yhdysvaltain laivaston tukikohta ja Japani hyökkäsi toisen maailmansodan aikana siellä sijaitsevaan Pearl Harboriin.
Talous

Nykyään matkailu on Oahulle merkittävä elinkeino. Waikikissa sijaitsee maailmankuuluja rantoja ja North Shore on suosittu surffauspaikka. Saarella käy vuosittain yli viisi miljoonaa matkailijaa.[lähde? ]
Oahulla viljellään ananasta, mikä on yksi saaren tärkeimmistä taloudenosista.
Saarella sijaitsee kaksi yliopistoa (Havaijin yliopisto ja Havaijin Tyynenmeren yliopisto), joissa tarjotaan muun muassa merkittävää oseanografian ja meteorologian opetusta. Saarella sijaitsee myös Yhdysvaltojen Tyynenmeren laivaston päätukikohta Pearl Harbor ja armeijan toiminta on tärkeä osa saaren taloutta.
Yhdysvaltalaista Lost-televisiosarjaa kuvattiin saarella ja sen läheisyydessä. Myöskin televisiosarjaa Havaiji 5-0 kuvataan Oahulla. Oahu on myös Test Drive Unlimited- ja Test Drive Unlimited 2 -pelien pelialueena, ja kaikki tiet ovat täysin mallinnettu itse Oahun tieverkostosta, joten on mahdollista periaatteessa tutkia koko saari.
Aiheesta muualla

Kuvia tai muita tiedostoja aiheesta Oahu Wikimedia Commonsissa
DINA

DINAn logo
Dirección de Inteligencia Nacional (suom. "Kansallinen tiedusteluosasto"), eli DINA, oli Augusto Pinochetin hallituksen chileläinen salainen poliisi. DINA perustettiin marraskuussa 1973 ja se erotettiin armeijasta ja tehtiin itsenäiseksi yksiköksi kesäkuussa 1974. DINA mahdollisti Augusto Pinochetin pääsyn valtaan. DINA oli olemassa vuoteen 1977 asti, jolloin se uudelleennimettiin Kansalliseksi informaatiokeskukseksi.
Dave Corzine

| Dave Corzine> Henkilötiedot |
| --- | --- |
Koko nimi:  David ”Dave” John Corzine
Syntynyt: 25. huhtikuuta 1956 (ikä 68) Arlington Heights, Illinois, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri
Pituus:  211 cm
Paino:  113 kg
NBA-varaus:  18. varaus 1978 (Washington Bullets)
Pelaajaura
Yliopistojoukkueet
1974–1978:  DePaulin yliopisto
Seurajoukkueet
1978–1980 1980–1982 1982–1989 1989–1990 1990–1991 1991–1992:  Washington Bullets San Antonio Spurs Chicago Bulls Orlando Magic Seattle SuperSonics Forlì
David ”Dave” John Corzine (s. 25. huhtikuuta 1956 Arlington Heights, Illinois) on yhdysvaltalainen kilpauransa päättänyt koripalloilija. Corzine pelasi NBA:ssa vuodet 1978–1991 edustaen pisimpään, seitsemän kauden ajan, Chicago Bullsia. Lisäksi hän pelasi yhden kauden Italiassa.
Elämä ja ura

Corzine pelasi yliopistokoripalloa vuodet 1974–1978 DePaulin yliopiston joukkueessa. Washington Bullets varasi hänet NBA:han 18. vuorolla vuoden 1978 varaustilaisuudessa. Corzinen NBA-ura kesti vuodet 1978–1991. Hän edusti NBA:ssa viittä joukkuetta, pisimpään Chicago Bullsia. Lisäksi hän pelasi yhden kauden Italiassa.
Corona Schröter

Corona Schröter (Anton Graffin maalaus)
Corona Elisabeth Wilhelmine Schröter (14. tammikuuta 1751 Guben – 23. elokuuta 1802 Ilmenau) oli saksalainen laulaja, näyttelijä ja säveltäjä.
Schröter sai varhaisimman musiikkikasvatuksensa isältään, oboisti Johann Friedrich Schröteriltä (1724–1811). Leipzigiin asettumisensa (1764) jälkeen hän sai opetusta Johann Adam Hilleriltä, jonka avulla pääsi laajentamaan musiikillisia näkymiään. Vuonna 1776 Schröter sai Johann Wolfgang von Goethen järjestämänä elinikäisen viran hovilaulajana Weimarissa. Goethe oli hänen läheinen ystävänsä ja taiteellinen yhteistyökumppaninsa hoviteatterissa. Goethen näytelmässä Iphigenie auf Tauris (1779) hän esiintyi nimiroolissa. Schröter myös sävelsi musiikin Goethen singspieliin Die Fischerin (1782) ja lauloi itseään varten luodun Dortchenin roolin. Tähän singspieliin kuului Erlkönig-runo, josta Schröter teki ensimmäisen monista lauluversioista.
Vuonna 1786 Weimarissa julkaistiin Schröterin säveltämien laulujen kokoelma Fünf und Zwanzig Lieder.
Aiheesta muualla

IMSLP: nuotteja
Paliskunta

Vaadin ja vasa Kiimingin paliskunnan alueella Hillatien varressa Utajärvellä, elokuussa 2008.
Paliskunta (pohjoissaameksi bálggus; inarinsaameksi palgâs; koltansaameksi paalǥâskåʹdd; ruots. renbeteslag) on poronhoitoalueen paikallisorganisaatio. Poronhoitolain mukaan paliskunnan muodostavat poronhoitoalueella asuvat poronomistajat, joiden poroja hoidetaan paliskunnan alueella. Laki toteaa myös, että paliskunnan tehtävänä on huolehtia siitä, että paliskunnan osakkaiden porot hoidetaan paliskunnan alueella ja että paliskunnan osakkaiden harjoittamaan poronhoitoon kuuluvat työt tulevat tehdyiksi. Vuonna 2006 paliskuntia oli 56. Näistä 40 oli Lapin ja 16 Oulun läänissä.
Paliskunnat muodostavat Paliskuntain yhdistyksen.
Aiheesta muualla

Wikisanakirjassa:  Paliskunta – sanan synonyymit, käännökset ja sanakirjamääritelmä
Paliskuntain yhdistys - Poronet
Poronhoitolaki Finlexissä
POSCO

| POSCO |
| --- | --- |

Yritysmuoto:  osakeyhtiö
Osake:  NYSE: PKX, LSE: PIDD, TYO: 5412, KRX: 005490
ISIN:  US6934831099
Perustettu:  1968
Kotipaikka:  6261, Donghaean-Ro, Nam-Gu, Pohang 37859, Etelä-Korea
Toimiala:  metalliteollisuus (terästeollisuus), kauppa, suunnittelupalvelut ja rakennusteollisuus, muut toimialat
Tuotteet:  mm. terästeollisuuden tuotteet
Kotisivu:  www.posco.com
Infobox OKVirheellinen NIMI-arvo: 
POSCO (aiemmin Pohang Iron and Steel Company) oli vuonna 2015 tuotantomäärältään maailman neljänneksi suurin teräsyhtiö. Se valmisti tuolloin yhteensä 41,97 miljoonaa tonnia terästä. Vuonna 1968 perustetun yrityksen kotipaikka on Etelä-Korean Pohang. Terästä valmistetaan yhtiön Pohangin ja Gwangyangin tehtailla.
Konserniyhtiön osake noteerataan Etelä-Korean, Tokion, Lontoon ja New Yorkin pörsseissä.
POSCOn toimistotalo Etelä-Korean pääkaupunki Soulissa.
POSCOn tehtaita.
Aiheesta muualla

Kuvia tai muita tiedostoja aiheesta POSCO Wikimedia Commonsissa
POSCO. PKX:US, New York (englanniksi) (bloomberg.com)
DVD-soitin

Pioneer DV-444 DVD-soitin
DVD-soitin on elektroniikkalaite, joka lukee ja toistaa DVD-levyjä. Se tarjoaa huomattavasti parempaa kuvanlaatua kuin videonauhuri tai Laserdisc-soitin. Suurin osa DVD-soittimista toistaa myös CD-levyjä. Nykyään monessa soittimessa on myös USB-liitäntä, jonka kautta voi toistaa videotiedostoja, kuvia sekä äänitiedostoja USB-massamuistilta. Joissakin soittimissa on muistikorttipaikka samaa tarkoitusta varten.
Historiaa

Ensimmäiset DVD-soittimet tulivat kuluttajamarkkinoille 1990-luvun puolessa välissä, ensin Japanissa, sitten Yhdysvalloissa ja myöhemmin muualla maailmassa.
Toiminta

Yleensä DVD-levy syötetään laitteeseen käyttäen levykelkkaa. Sitten soitin tunnistaa levyn laserillaan ja alkaa lukea levyn pieniä kohoumia, joista laser heijastuu eri lailla kuin muualta levystä. Yksilaserisissa soittimissa tehdastekoiset levyt luetaan DVD-levyjen luentaan optimoidulla lasersäteellä (jonka aallonpituus on 630–650 nanometriä), sillä sillä pystytään vielä lukemaan tehdastekoisten CD-levyjen fyysisesti levyllä sijaitsevat kohoumat. CD-R- ja mahdollisesti CD-RW-levyjen luotettavaan luentaan tarvitaan CD-levyjen lukuun optimoitu laser joko erillisenä lukupäänään, tai ns. "Twin Laser Pickup", jossa molemmat laserit sijaitsevat samassa lukupäässä (CD laserin aallonpituus on 780 - 830 nanometriä). Noin yleensä ottaen, yksilaseriset soittimetkin toistavat useimmiten ainakin CD-R levyt, jos ne on poltettu maltillisella nopeudella hyvälaatuisille aihioille.
Levyltä saatu informaatio puretaan ja viedään liittimistä näyttölaitteelle, vahvistimeen tai ulkoiseen dekooderiin. Soittimien kuvan- ja/tai äänenlaadussa on harvoin isoja eroja. Erot ovat yleensä käyttömukavuudessa, soittimien toimintanopeuksissa sekä liitännöissä.
Liitännät > Kuva

Yksinkertaisin ulostulo on televisiosignaalia vastaava komposiittivideo, joka saadaan yhdestä keltaisesta RCA-liittimestä. Käytetyin ulostuloliitin Euroopassa on kuitenkin SCART-liitin. SCART-liittimessä voi olla komposiittivideon lisäksi myös parempilaatuiset RGB- tai Y/C-signaalit.
Muita mahdoillisia ulostuloliittimiä ovat S-video-liitin (4-nastainen DIN, Y/C), komponenttivideoliittimet (3 kpl RCA- tai BNC-liittimiä, YPbPr-signaali), SVGA-liitin (hRGB), digitaalinen HDMI-liitin (kuljettaa myös äänen samassa johdossa), DVI-, SDI- tai IEEE 1394 -liitin.
Liitännät > Ääni

Jokaisessa soittimessa on DVD-standardin mukaisesti analogiset stereoannot (2 kappaletta RCA-liittimiä). Lisäksi voivat olla optisia (TOSLINK) ja sähköisiä (RCA-liitin) digitaaliantoja.
Jos soittimessa on sisäänrakennettu dekooderi Dolby Digital, MPEG Multichannel tai DTS -ääntä varten, ääni siirretään yleensä kuutta RCA-liitintä pitkin vahvistimelle.
Tallentavat DVD-soittimet

2000-luvun alkuvuosina markkinoille tulivat tallentavat DVD-soittimet, jotka mahdollistivat esimerkiksi television tai ulkopuolisesta laitteen (esimerkiksi videonauhurin) kuvan tallentamisen kertakäyttöisille DVD+R-, DVD-R- ja DVD+RW DL-levyille sekä DVD+RW- ja DVD-RW-levyille, joita pystyy tyhjentämään ja käyttämään useita kertoja. Tallennuslevyt, jotka sopivat mihinkin tallentimeen, vaihtelevat laitteittain.
Tallennusajat vaihtelevat laitteittain, mutta yleisin tallennusaika on SP-laatuinen kuva, jolla saa tallennettua noin 2 tuntia kuvaa. Kuvanlaatu heikkenee huomattavasti, mitä enemmän tallenusaikaa levylle asetetaan.
Joissakin DVD-tallentimissa on myös mukana kiintolevy, johon voidaan tallentaa kuvaa ilman DVD-levyä. Kovalevylle tallennetun materiaalin voi myöhemmin tallentaa DVD-levylle. Joissakin malleissa onnistuu myös DVD:n sisällön siirtäminen kiintolevylle, joka yleensä on lainvastaista, jos kyseessä on tekijänoikeusvastainen materiaali. Joidenkin mallien kovalevylle pystyy tallentamaan myös esimerkiksi MP3-tiedostoja, JPEG-pakattuja valokuvia ja muita videotiedostoja.
Nykyaikaisissa tallentavissa DVD-soittimissa on mukana myös digiviritin, joka mahdollistaa digitaalitelevisiolähetysten tallentamisen. Digivirittimen sisältävällä DVD-soittimella on eroa markkinoilla oleviin tallentaviin digitaalisovittimiin verrattuna, siten että DVD-soitin sisältää yhden virittimen, joka mahdollistaa laitteella ainoastaan sen kanavan katsomisen, jota tallennetaan, kun taas esimerkiksi kahden virittimen tallentavalla digisovittimella pystyy tallentamaan yhtä kanavaa ja katsomaan toista.
Aiheesta muualla

Kuvia tai muita tiedostoja aiheesta DVD-soitin Wikimedia Commonsissa
DVD FAQ
DVD-soitin avattuna
Tässä soittimessa on melko kattavat analogiset liitännät.
Tallentava dvd-soitin kiintolevyllä.
Corona Australidit

| Corona Australidit> Radiantti |
| --- | --- |
Rektaskensio:  16h 24m
Deklinaatio:  -48°
Näkyvyys
Aktiivinen:  14.-18.3
Maksimi:  16. maaliskuuta
Meteoreja tunnissa:  5
Corona Australidit on meteoriparvi. Sen radiantti sijaitsee Etelän kruunun tähdistön suunnassa. Parvi on aktiivisimmillaan 14.-18.3, ja maksimi on 16. maaliskuuta.
Parven ollessa aktiivisimmillaan, näkyy meteoreja keskimäärin 5 kappaletta tunnissa.
Näkyvyys

Corona australidien radiantin deklinaatio on -48°, joten se ei näy Suomesta.
Digitalist Group

| Digitalist Group Oyj |
| --- | --- |

Tunnuslause:  Experiences from ideas to life.
Yritysmuoto:  julkinen osakeyhtiö
Osake:  OMXH: DIGIGR
Markkina-arvo:   38,7 milj. € (31.12.2017)
Perustettu:  1994
Toimitusjohtaja:  Jussi Hermunen
Puheenjohtaja:  Esa Matikainen
Kotipaikka:  Helsinki, Suomi
Toimiala:  informaatioteknologia
Liikevaihto:   20,0 milj. € (2017)
Liikevoitto:   –4,9 milj. € (2017)
Tilikauden tulos:   –6,9 milj. € (2017)
Henkilöstö:   203 (keskim. 2017)
Omistaja:  Turret Oy Ab (n. 49 %), Holdix Oy Ab (n. 24 %)
Kotisivu:  digitalist.global
Infobox OKVirheellinen NIMI-arvo: 
Digitalist Group Oyj on suomalainen yritys, joka tarjoaa asiakkailleen palvelumuotoilua, brändäystä, designia ja konsultointia. Vuonna 2018 yrityksellä oli toimipaikat San Franciscossa, Vancouverissa, Lontoossa, Tukholmassa, Helsingissä, Tampereella ja Oulussa. Yrityksen asiakkaisiin kuuluu muun muassa Electrolux, Fortum, Volvo Group, Honda, Kone, Nokia, Pfizer, Spotify, Carlsberg, BillerudKorsnäs ja City Cruises.
Digitalist Groupin isoin omistaja on Ehrnroothin suvun Turret Oy Ab, jonka omistusosuus yhtiöstä oli maaliskuussa 2023 noin 49 prosenttia.
Historia > Tieto-X 1994–2007

Martti Leikos ja Matti Jokinen perustivat Tieto-X Oyj:n vuonna 1994. Yrityksen tavoite oli työllistää laman takia työttömiksi jääneitä tietotekniikan asiantuntijoita. Tieto-X listattiin Helsingin pörssiin vuonna 1999, jolloin sitä kuvailtiin Talouselämä-lehdessä termein "tietotekniikan Eilakaisla", joka "vuokraa atk-työntekijöitä yrityksille". Yrityksessä oli tuolloin 156 työntekijää ja sen suurimmat osakkaat olivat Jokinen ja Leikos. Vuonna 2000 toimitusjohtaja Leikos ja myyntijohtaja Jokinen saivat Keskuskauppakamarin myöntämät rautaiset ansiomerkit "omaperäisen yritysidean kehittämisestä ja Tieto X:n johtamisesta työttömien osuuskunnasta pörssiyhtiöksi". Kari Happonen aloitti Tieto-X Oyj:n toimitusjohtajana toukokuussa 2002, kun Leikos jäi eläkkeelle.
Historia > Ixonos 2007–2017

Vuonna 2007 yrityksen nimeksi tuli Ixonos Oyj.
Marraskuussa 2012 Ixonosin uudeksi toimitusjohtajaksi nimitettiin Esa Harju.
Nokian alihankkijana toiminut Ixonos kärsi sen alamäestä ja ohjelmistostrategian muutoksesta. Ixonos kehitti muun muassa Nokian käyttämää Symbian-käyttöjärjestelmää ja kun Nokia alkoi kehittää Windows-puhelimia, Ixonosin työt vähenivät jyrkästi. Vuonna 2013
yhtiöllä oli Suomessa noin 600 työntekijää kuudella paikkakunnalla ja 400 työntekijää ulkomailla.
Kesällä 2015 Ixonos ja Suomessa, Kiinassa, Singaporessa ja Yhdysvalloissa toimiva palvelumuotoilu- ja käytettävyystutkimusyritys Cresense Oy yhdistyivät yrityskaupalla, jossa Ixonos osti Cresensen kaikki osakkeet. Heinäkuussa yrityksen uutena toimitusjohtajana aloitti Sami Paihonen. Syksyllä Ixonosilla oli noin 300 työntekijää, joista kolmasosa työskenteli ulkomailla.
Maaliskuussa 2017 yritys osti digitaaliseen käyttäjätutkimukseen erikoistuneen Interquest Oy:n.